OpenLLM-France/wikimedia huggingface dataset:
# Ti ar paour (Lec’hvien)

Oberennoù damheñvel pe handelvoù all zo ivez, gwelout Ti ar paour.
* En korn tenval eur c’hoat distro,
* E-lec’h na deu den diwar-dro,
* Eul lojen vihan ’zo savet,
* An distera ’ouffer kavet.
* Dirak, nan euz ket a vali :
* Eur wennojennik a gas di ;
* Ha pa ver daou en eur genver,
* Kerzet dre eno na c’heller.
* An or ’zo izel ha bihan,
* Hag ar stern anei a zo moan.
* Nemet eur prenestr nan euz ken,
* Ha c’hoaz eo torret e weren.
* Diabarz ’zo neubeud a dra :
* Eun dol da lakât ar bara,
* Eur pres da lakât an dilhad,
* Hag eur gwele kalet ’vel koat.
* Ouz eur voger liv al ludu
* ’Zo tachet eur c’hrusifi du ;
* A bep tu d’ean skeudenno,
* Bet staget eno pell-a-zo :
* Sethu aze an holl annez
* An euz ar paour ’n e diegez.
* Gant-se, hag-hen c’h e evuruz ?
* — O ia, mar n’e ket aviuz !
* Mar geo touet e di gant plouz,
* Da vihana n’euz ket a drouz
* En-dro d’ean neb-lec’h ebet,
* Nemed richan al laboused,
* Mouez dister al lommik avel
* O voudal ’mesk ar gwe huel,
* Hag hiboud dudiuz an dour
* O redek e-mesk ar geot flour.
* ’Vid bean evruz er bed-man,
* N’eo red ebed d’an den bean
* O ruilha war arc’hant nag aour.
* Alies an hini ’zo paour
* A binvidigezou ar bed,
* ’N euz mioc’h a evurusted
* Evid an hini ’zo pinvik,
* Mar goar reiza e galonik.
* Paour kez, ’barz da lojen dister,
* Mar mirez da galon zeder,
* Da ine glan ha didamall,
* Ha da spered pell euz ar fall,
* Te a gavo war an douar
* Evel eun tanva deuz ar gloar
* A zo mired e-barz an Ne
* Da holl zervijerien Doue.
* Mar geo dister da diegez,
* Me ’well uz d’az penn eur palez
* Savet evid-oud en Nenvou.
* Eno, ’mesk an eledigou,
* Ar zent holl hag ar zentezed,
* Ar verzerien, ar gwerc’hezed,
* Na venko d’id biken netra,
* Ha te ’gano e-lec’h gouela.
* E miz Du 1898.
* An Tremener.
# Ti-Kear

| ◄ Mac’haridik | Ti-Kear | Aour da zastum a vec’h rastel ► |
* Peder voger mein benerez ;
* Tregont troatet a bep kostez ;
* Eun or moan tu an hanter-noz
* Enk vel hini ar baradoz ;
* D’an traon, nemed eur skalier men,
* Eur c’hao, marteze dek plouzen ;
* Hag en nec’h, eun tammik prenest
* Dre p’hini seller war zu Brest ;
* En pevar c’horn, pevar dourik
* Tuergnet e rount gwall flourik,
* Gant bonedou en ho daou bek
* Vel zouge gwechall ar belek ;
* Vit kurunenn peder doenn
* A sao reud ha gloruz ho fenn ;
* Er fin, eur chiminal huel
* Vel ma ze dleet d’eur c’hastel.
* Nemed e vé beuzet he skiant,
* Nep’n euz galoupet hor bro koant,
* Wio michans anaout an Ti,
* Ha na lakfenn hi dok d’an i.
* Rag sur, etre Brest ha Pariz,
* Ne n’euz Ti-Kear, Gwerliskiniz,
* Par d’hoc’hini. Lakit evez
* Da pez a gelenn ho palez.
* Darn gav d’he penoz ar « Prizoun »
* Zo feret vit an dud a fesoun
* Pere divar benn lost eur c’had
* Ve red kas e toull da gouskad.
* Pe c’hoaz evit eun denik keaz,
* Evet ganthan Foeltr-korf, plas leaz,
* ’Neuz lezet he veud da gweza,
* Lec’h eur pok, war fri Franseza.
* Ar gampr mad vit an aotrou mear
* Pa vez er vro eun eureud kear,
* Pa deu eur marmouz er barroz,
* Pa lip he loa eur c’hèzik koz.
* Mad evit ar c’huzulierien,
* Pa dap krog en he an dersien
* Da gagetal war eui lezen,
* Pe da fluta eur votadenn.
* War an traou ze ger da larad,
* Ho dever eo, ze zo anat ;
* Ha den leal na wigouro
* Pa vezo klasket mad ar vro.
* Hogen, re deuz savet an Ti
* Wie kaerik — c’houi c’hell kredi —
* Peseurt de kemmwerz ho doa c’hoant
* D’ober éno gant ho arc’hant.
* Me z’aoun, ni oar ive penoz
* Rede ar bed en amzer goz.
* An danvad kez oa en eun tu,
* En egile ar bleizi du.
* Marvad ar re man frite koan
* Pa groge naoun en kouk an oan !
* Ha ma stourme eur blei bennag,
* An oan eo re iudal ar strag !
* En toul du grene ar bleizik !
* Hag er zal gane an evnik !
* Ha pa vize tan en oalet
* Ez oa vit eurvad an oanet !
* Ma welit kleuzet eur c’hranel
* E kreiz mogerik pep tourel,
* Ar bleizi tener n’hen doa gret
* Sur, med vit difenn an oanet !
* Ouz da vez, lar deomp, oanik kez,
* Hag eur vuez ez oa hounnez !
* Ato, ato beza touzet !
* Ha c’hoaz goude kaout ar foet !
* Ha c’hui brema, p’oc’heuz, paotret,
* Paeet kement a wer torret ;
* Gant daelou, gant ho c’hoad gwalc’het
* Folleziou pennou kurunet,
* Ma n’ho c’heuz ket c’hoant adarre
* Da gaout mistri war ho c’horre,
* Lakit evez d’ar votadenn,
* Pe gwezfont gwassoc’h war ho penn !!!
* Nep en euz evet a evo.
* Nep en euz laeret a lero.
* Ar re ho deuz dalc’het ar brid
* Verv gant ar froudenn da c’hounid.
# Fanch-Cos, pe Perac hac Abalamour ; ha Michel-Pipi pe ar farcer breton/Mignon lenner

| Mignon lenner. | Fanch-cos ha Michel-Pipi. ► |
Cetu amâ c’hoas ul Levric pehini marteze, a ello plijout d’êc'h, dre ma ranferm meur a dra agreabl da c’houzout.
Beza e zeus, evit güir, levriou gallec, e pere e zeo ranfermet an traou-ma oll ; mes evit o c’hompren e zeo ret gouzout ar gallec : da c’hortos se, ec’h ellot bepret desqi ar pez so ranfermet en emâ, e Simon a Vontroulez, e Belladegou tud divar ar Meaz, e Guizieguez ar Pautr Côs Richard, er C’honferançou Curius, etc. Rac, evel a leverer : da c’hortos caout boutou un den maro, e renqer bale diarc’hen. Felvezout a ra din lavaret penos e tleer bepret profita hac orni ar speret demeus al levriou mâd a so scrifet e brezonec, da zeport ma vezo disqet ar gallec ; rac certen mad eo en em angravo dounnoc’h er speret, hac e vezo calz muioc’h a blijadur o lenn ar pez a gomprener, eguet o lenn ar pez na gomprener qet.
Dre ma zeo an descadurez un ezom, ma zeo ar studi un dever, e vez mezus nonpas ellout en em renta cont demeus ar remercou simpla a sco bemdez hon daoulagad : a hend all, ha na gaver qet er memes amzer er studi plijadur ha profit ?
Yaouanc ha côs e qestioner, hac e c’houlenner alies Perac ? Rac-se eta, evit ho contanti, hon eus sònjet ober al Levric-mâ, evit ellout amusi ur momentic benac al Lenner.
# Fanch Ar C’halvez

Oberennoù damheñvel pe handelvoù all zo ivez, gwelout Fanch ar C’halvez.
| ◄ Olier Hamon | Fanch Ar C’halvez | Fanchig Morvan ► |
Fanch ar C’halvez, a Bont-Meno, Braoa den-jentil ’zo er vro.
 C’hoaz ’vile braoc’h un hanter, Penamet ma ’z eo ur froder ;
 Froder ar butun hag ar gwinn, A denn peurvia da wall finn.
 Etre Gwengam ha Landreger, A zo pontjo war ar rivier ;
 A zo pontjo ba gward war-n-hê, Ewit attrap Fanch ar C’halvez.
 Fauch ar C’halvez a zo tapet, Ha gant-han tric’houec’h marc’h sammet ;
 Gant-han tric’houec’h marc’h sammet frank Euz a winn hag a winardant ;
 Gant-han tric’houec’h marc’h sammet finn Dimeuz a vutun hag a winn.
 Fanch ar C’halvez ’zo erreet, Da brizon Roazon ’eo kaset.
Fanch ar C’halvez a lavare Euz prennest he brizon, un dez ’oe :
 — Ar gêr a Bont-Meno zo d’in, Me garrie ’n tan euz hi dewi ;
 Me garrie ’n tan euz hi dewi, Annaïg Iakob aman ganin !
 Annaïg Iakob a Loguivi, Alc’houes ma c’halon ’zo gant-hi.
 Fanch ar C’halvez a lavare Euz prennestr he brizon, un dez ’oe :
 — Itron Varia a Greis-Kêr, Na gavfenn ket ur mesajer,
A gasfe ’wit-on ul lizer D’Annaïg Iakob da dont en kêr ?
 Ar jeolieres a lâras Da Fanch ar C’halvez, p’hen klewas :
 — Skrivet ho lizer pa garfet, Mesajer d’hen kas na vanko ket ;
 Mesajer d’hen kas na vanko ket, Me ’c’h aïo ma-hunan, mar karet.
Ar Jeolieres a lâre En ti 'r Iakob koz, p’arrue :
 — Bonjour ha joa holl en ti-ma, Annaïg Iakob pelec’h ema ?
 Eman ’r sal gant he dijuni, Jeolieres it da vêd-hi.
 Ar Jeolieres a lâre D’Annaïg Iakob, p’he gwele :
 — Komerret kador hag azeet, Setu ul lizer, hen lennet ;
 Setu ul lizer, hen lennet, Fanch ar C’halvez ’n eûs han skrivet.
 N’oa ket al lizer digorret mad, ’Oa ann dour war he daoulagad;
 N’oa ket al lizer hanter-lennet, M’oa ’tre he zaoudorn distrempet.
 Annaïg Iakob a lâre D’he faotr marchosi en de-se :
 — Dibret d’in-me ma inkane. Ma ’z inn da ober ur bale :
 Houarnet-han gant leton-gwenn, Laket brid arc’hant en he benn.
Anaaïg Iakob a lâre Er gêr a Roazon p’arrue :
 — Demad ha joa holl er gêr-man, Pelec’h eman ’r prizon aman ?
 — Annaïg Iakob, ma iskuzet, E-toull ann nor e c’houlennet.
 Annaïg Iakob a lâre Da Fanch ar C’halvez, p’hen gwele :
 — Alies ’m boa ho kelennet, Lêzel ar frod, na rajac’h ket ;
 Froder ar butun hag ar gwinn A denn peurvuia da wall-finn.
 — Me ’m eûs em armel tric’houec’h mil skoed, Penamet ar frod n’am bije ket ;
 Hag ewit-on bea froder, ’Zo kouls ha merc’h ur c’hevijer.
 — Merc’h ur c’hevijer ’z on bepred, Me ’c’h a d’ar ger, te na i ket ;
 Me ’c’h d’ar gêr, te na i ket. Ha mar karjes ’vijes deuet.....
Ha Fanch ar C’halvez a lâre War ar chafot na pa bigne :
 — Aotro Doue, petra ’m eûs gret, Annaïg Iakob ’m eus disoblijet !
 M’hi gwel o vont traon gant ar ru, Gant-hi un abit satinn du :
 Mar karienn n’am boa hi disoblijet, Na vijenn ket bet distrujet !....
Annaïg Iakob a lâre, Ebars ar gêr pa arrue :
 — Fanch ar C’halvez ’zo em dapet Dre m’hen eûs ma disoblijet ;
A-benn ma vezo noz fete, A vô he benn war ar pave !
Kanet gant Anna Mari Tili, a barous Berhet — Kosteio ann Hanter-Noz — 1868.
# Falz karantez

| ◄ Na varvo ket ! | Falz karantez | Breiz glac’haret ► |
* Dirag ar Werc’hez sakr ha sant Yann-Badezour
* He doa touet d’ezan gant he mouezik ken flour,
* Karantez peurbadus !
* Hag a boan war al lê, a varve ar geriou
* Pa zavas he c’halon eneb he muzellou,
* Ar gaou heuzus !
* Touet he doa d’ezan, penoz biken eun all,
* Na lakche e ene da zoned da dridal,
* Keit a vije er bed !
* Ha dustu war al lec’h — faë war ar wirionez,
* Dindan he malven hir, a guz, an draïtourez,
* Eur falzente dibred !
* Touet he doa d’ezan, tre da vetek mervel,
* He c’horfik mistr ha meür, prof d’ar giz broadel,
* Dre ar briedelez !
* Ha neuze, tremenet flamm an tantadik ven,
* Torret ar vaz-valan ha dilezet an den.
* Foei d’an drubarderez !
* Dirag ar Werc’hez sakr ha sant Yann Badezour,
* War he daoulin pleget, gant he mouezik ken flour,
* D’he c’halonig mignon,
* Amzavas dre eul lê, ar feiz en he c’homzou,
* Ar c’houeka karantez a c’hellfe an nenvou,
* Binniga hep sermon !
* Na oar ket vit petra ha na oar ket perag,
* He deus grêt kement-se, en eun tol krenn, a dag,
* Rag leal oa arog !
* Ha sonjal e ree hen karout sterd, avad,
* D’an unvaniez red, ’n em roche gant gwir stad,
* Met an drubuill zo rog !
* Touellet he unan, a berz an droug-speret,
* Gwall skwer da bephini ha d’an ifern gwestlet,
* Balamour d’an tech koz !
* Daoust hag ar gaou ganet en kalonig Eva,
* Dre an herez diaoulek a zeu da c’hrienna,
* Dindan reveulz an noz ?
* Met pegwir zo urz vad, dre gemenn ar Salver,
* A vezo pouezet piz, — aotread ar barner —
* Gant eur c’hrog dizamant
* Lod an droug hag ar gwall, da bep den tamallet,
* Eneb talvoudegez ar vad grêt ha rannet,
* Bezomp hep nec’hamant !
* Dirag ar Werc’hez sakr ha Sant Yann-Badezour
* He deus touet a galon ha nac’het a vouez flour
* ’Vel en despet d’ezi !
* Ha da biou gout an droulans — d’ar ginou pe d’ar gwad ?
* D’ar plac’h pe d’al ligne ? — d’ar bugel pe d’an tad ?
* Da biou ar falzoni ?
# Fanch-Cos, pe Perac hac Abalamour ; ha Michel-Pipi pe ar farcer breton

Taolenn gant Wikimammenn. (N'emañ ket e-barzh al levr.)
# Re c’hlaz Breiz-Izel

| ◄ Al leon | Re c’hlaz Breiz-Izel | Histor ar bloaz 1899 ► |
* Sonj hon euz c’hoaz euz ar re c’hlaz
* A ioa gant Hoche, d’ann dispac’h vraz ;
* Diwallomp, ar ouenn anezho,
* Evel ieot fall, zo chomet beo.
* Dalc’homp d’hor iez vel d’hor penn-baz,
* Ha kriomp holl : harz ar re c’hlaz !
* Ma n’eo ket evit skuill ar goad
* Enn Arvor e taolont ho zroad,
* Em’int o klask, dre bep ardou,
* Lakat ar freuz enn hor meziou.
* Dalc’homp d’hor iez vel d’hor penn-baz,
* Ha kriomp holl : harz ar re c’hlaz !
* Ar pez a c’halvont gwisiegez
* Evid-omp zo trubarderez,
* Ma karont kement ho gwezenn,
* Ni gar gwelloc’h ann oferenn.
* Dalc’homp d’hor iez vel d’hor penn-baz,
* Ha kriomp holl : harz ar re c’hlaz !
* Hag, evit-ho, ma n’ez euz ket
* Baradoz nag ifern ebet,
* Ar Vretouned a gred e Doue
* Ha ne nac’hont ket ann Ene.
* Dalc’homp d’hor iez vel d’hor penn-baz,
* Ha kriomp holl : harz ar re c’hlaz !
* Ar geriou natur ha skiantchou
* Ho deuz ato leun ho ginou ;
* Ma’z eo mad gouzout skriva, lenn,
* Da genta ni gar ar bedenn.
* Dalc’homp d’hor iez vel d’hor penn-baz,
* Ha kriomp holl : harz ar re c’hlaz !
* Euz ar stered klask ann niver
* Ne dal ket eur pennad pater ;
* Perag kemeret lunedou
* Evit sellet ouz ann Envou ?
* Dalc’homp d’hor iez vel d’hor penn-baz,
* Ha kriomp holl : harz ar re c’hlaz !
* Euz ar re c’hlaz kement mastin
* A ra d’ann holl Vreiziz c’hoarzin ;
* Bretouned int, war ho meno,
* Heb gouzout ar iez euz hor bro !
* Dalc’homp d’hor iez vel d’hor penn-baz,
* Ha kriomp holl : harz ar re c’hlaz !
* Setu perag enn hor meziou,
* kanomp d’ezho, leun ar c’hinou :
* Kea da zutal, tamm haillevod,
* Pe diwall ouz troad al loa iod.
* Dalc’homp d’hor iez vel d’hor penn-baz,
* Ha kriomp holl : harz ar re c’hlaz !
# Recommandation eus ar rosera

| ◄ Instruction evit ar rosera | Recommandation eus ar rosera | An tri seurt myrsteriou eus ar rosera ► |
Breuriez ar rosera, elec’h ma tesquer ar fæçon d’en em acquitta en hi erfat, evit enori ar Verc’hes santel hac he Map. Var ton Guers Santes Barba.
| PEc’herien ha pec’hereset, Mar fell deoc’h sur beza salvet, En em adressit a galon D’ar Verc’hes Vari hon itron, Ur voyen an excellanta D’he fidi, eo ar rosera, Pehini so ur vreuriez, Leun a c’hraç hac a santelez. Hou-mâ so un devotion A denn mil benediction Var nep en em acquit enni Dre voyen ar Verc’hes Vari. Gant an ilis eo approuvet, Ur veich bep bloaz solenniset D’ar c’henta sul a vis Here, Oc’h he recommandi dre-se. Ar pez ne deveus accordet Da zevotion all ebet, | Nemet epquen d’ar rosera Evit disquez eo ar gaera. Rac-se ho deveus ar babet Ouz ar vreuriez-ma staguet Abondanç a [b]rivilejou, Ha nombr bras a induljançou. Cals anezo a c’hounesot Quellies gueich ma leverrot En stad a c’hraç ur rosera Pe a[n] drederen anezâ. Rac-se mar quirit ho profit, Er vreuriez en em liquit, Hac en em acquitit enni Evit hep pres ha nep sourci. Lavaret a rer assambles En meur a di un digenes, Pe ur chapelet daou-anter Bemnoz abars ma reposer. Ur c’hustum a so quer meulabl Ha da Zoue quen agreabl, |
| A ra ma couez cals a c’hraçou Var an evelep famillou. Un hanter-chapelet bemdez A ra en spaç a c’huec’h devez Ur rosera ; hac e cbom quit Ar sul da un all, mar quirit. Ur cbapelet bep sadornvez, Hac ur chapetet bep sulvez, Gant ur digenez bep pemp dez, A ra ur rosera ivez. Choasït ar fæçon a guerrot, Gant peb-hini ec’h acquitot, Hac e tennot, hep mar ebet, Graç vad ar Verches ben- | niguet. Rac-se bep sizun d’ar Verc’hes Offrit teir gueich pemp digenes, Pere a ra tri chapelet Hac a so evellen galvet : Ar c’henta a joa, an eil a gueuz, An drede a c’hloar, evel m’en deus Sant Dominic instituet En enor da Rouanez ar bed. En digenes ez eus ive Ur Bater araoc dec Ave, Hac o commanç ar chapelet, E vez ar Credo lavaret Brema ez ann da ziscleria Oll mysteriou ar rosera, Evit enno ma veditot, Ho chapelet pa recitot. |
# Reflexion var enterramant hor Salver

| ◄ Passion Jesus-Christ hervez an Aviel | Reflexion var enterramant hor Salver | Instruction evit derguener ar Groas ► |
COnsiderit ama penaus e falvezas d’hor Salver beza ivez sebeliet, evit na chomse netra da ober en he andret a guement a ve grêt en andret an dud-all en ho maro, hac evit rei deoc’h da entent penaus e tleit mervel epad ho puez ive d’ho passionou ha d’hoc’h inclinationou fall, evel ma tere ouz ur guir gristen : ha penaus, mar d’oc’h en em roet da servij Doue en ur fæçon particulier, e tleit en em consideri evel un den maro ha sebeliet evit ar bed-ma.
Remerquit ama c’hoas penaus ho corf en pehini e recevit corf Jesus-Christ er gommunion santel a ell beza galvet ur bez ive dezan, pehini a so taillet e roc’h, pa vezit ferm ha fidel en graç Doue ; hac e serrit ho pez, me lavar, ho poan, gant ur mean bras ha poner, pa guemerit ur resolution quer cre ha quer constant da zerc’hel mad da Jesus, na ell nac ar c’hic, nac ar bed, nac an drouc speret caout antre ebet enni.
Ouspen evel ma chômas ar merc’het devot-se an teir Mari da gonsideri ar bez, ha da velet penaus e tiazezet c’horf hor Salver ebars, ha ma ejont goude-se da brepari parfumou hac onganchou precius evit distrei d’he onganti d’ar sul vintin varlerc’h ; c’houi ive o veza recevet en hoc’h estomac corf hor Salver evel en ur bez dre ar gommunion, a dle lacat evez ouz an oll distractionou a speret ha perseveri gant an teir Mari-se da gontempli an hini a so evel sebeliet en ho calon, ha d’en em antreteni ganta ur maread en hoc’h interieur abars mont da entent ouz an occupationou exterieur en quêver traou ar bed hac ouz ho sourciou temporel.
Erfin ne d’ê quet aoualc’h ho pe ambomet hac ongantet corf hor Salver ur veich dre ar ferveur eus ho tevotion o communia, evel ma en ongantas Joseph d’Arimatie ha Nicodemus oc’h he sebelia, prepari a dleit c’hoas onganchou a-nevez gant ar merc’het devot-ma evit dont d’he onganti adarre ; ar pez a ellit da ober en ur fæçon spiriluel, o tont alies da renta bizit dezan er sacramant adorabl eus an auter, hac en ur fæçon corporel, o vont da velet ar beorien hac an dud clan pere a ongantot evel memprou da Jesus-Christ dre ar gonsolation hac an œuvrou a drugarez a exerçot en ho andret.
# Trente mélodies populaires de Basse-Bretagne (1931)/Peden an Arvoriz

| ◄ Yannïg ar "Bon Garçon" | Peden an Arvoriz | Kimiad an Ene ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Ni voa kerzet da redet Mor
* Var bourz eul lestr a vrezel
* Ugent martolod’z an Arvor
* Gwir vugale Breiz-Izel
* Pôtred seder ha dienkrez,
* Morse gwelet o krena
* Rag en Envou hor Patronez
* Hor Mam eo Santez Anna.
* II
* Kichen Eusa dre vor diroll
* ’ Zeus eul lestr saoz o c’hedal,
* Hag a laka gant eun trouz foll,
* E ganoliou da grozal.
* Var zao pôtred, ha tân varnho :
* Ha tregont Saoz o koueza !
* Ar Vretoned jom oll var zao :
* Hor Mam eo Santez Anna.
* III
* — Didrouz, divonet, diarc’hen,
* Gant hor goulou benniget
* Ni zigas deoc’h eul lestr melen,
* Grêt gant ho martololed
* Deut int hirio da zaoulina
* Dirag ho skeuden zantel :
* Plijet ganeoc’h ho benniga,
* Patronez hor Breiz-Izel !
Cet air est un spécimen du mode hypophrygien. On remarquera la modulation passagère produite par la présence du la bémol dans l’avant-dernière phrase. Cette note — 3$^e$ degré de l’échelle hypophrygienne (transposée) — qui apparaît tantôt naturelle, tantôt avec un bémol, n’est autre chose que la fameuse corde variante du moyen âge. Elle existait aussi dans l’échelle diatonique connue chez les anciens sous le nom de système immuable.
L’air dont il s’agit se chante très fréquemment en Bretagne, adapté à la chanson des Conscrits de Plouillau. Comme les paroles de cette chanson, qui est moderne, présentent peu d’intérêt, M. Coppée s’est inspiré, pour sa poésie, d’une autre chanson plus ancienne, mais moins répandue en Bretagne.
# Trente mélodies populaires de Basse-Bretagne (1931)/Silvestrik

Oberennoù damheñvel pe handelvoù all zo ivez, gwelout Silvestrig.
| ◄ Ar Boutaouer | Silvestrik | Var bont an naonet ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Etre chapel Sant Efflam ha tosen Mene-Bre
* Zo eun offiser yaouank gantan eur pez kleze,
* Zo eun offiser yaouank o sevel eun arme,
* Me meuz eur mab Sylvestrik a lavar mont ive.
* II
* « Siouaz, aotrou kabiten, meuz ken mab nemetan,
* Ganen c’houi ’po’r vadelez da lezel anezan. »
* — Allaz ! tad koz maleuruz, ar marc’had ’zo sinet ;
* Touchet en deuz an arc’hant, d’an arme ’ rank kerzet.
* III
* A berz an tad glac’haret, var dachen ar vrezel,
* Eun dervez eul labousik a nij a denn-askel :
* — Deiz mad d’eoc’h c’houi, Silvestrik, deiz mat ha levenez
* Penaoz ema ho yec’hed, ho nerz hag ho puez ?
* IV
* — Disken ’ta, labous bihan, disken var da zaou droad,
* Ma skrivin d’it eul lizer da gas d’ar ger d’am zad :
* « Yac’h eo ho mab Silvestrik, yac’h ha laouen bepred,
* « Dizale e tistroio varzu e vro garet »
* V
* Au tad bemnoz ha bemdez ne baouez da zonjal
* En e grouadur yaouank en arme e Bro’c’hall ;
* E kreiz an noz, ec’h hunvre hag e stag da ouela :
* — « Aotro Doue, Silvestrik, petra deu da veza ! »
* VI
* Pa voa an tad glac’haret oc’h ober e glemmou,
* Setu e vab Silvestrik’ toul an or o selaou ;
* — « Paouezit, tad ankeniet, paouezit da ouela ;
* Sellit, ho mab Silvestrik ’zo digouezet ama ! »
Cette belle mélodie, qui est dans le mode mineur, n’est pas sans intérêt, au point de vue rythmique.
Le repos régulier que fait le chanteur â la fin de chaque vers et que nous avons reproduit scrupuleusement, donne â la phrase musicale correspondante une étendue de sept mesures. Chacun de ces membres pourrait être considéré comme formant une grande mesure â 7/2.
# Trente mélodies populaires de Basse-Bretagne (1931)/Skraperez

Oberennoù damheñvel pe handelvoù all zo ivez, gwelout Scrapérèz.
| ◄ Var bont an naonet | Skraperez | Guerz ar vechantez ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Lavarit d’in, martoloded, (bis)
* Pe briz e werzit eur c’hant-hed.
* Vanturmadirette
* D’ober krampoez ’vit an ti ?
* Vanturmadiri
* II
* Seiz lur pemp guenneg ar sac’had (bis)
* Mez evit liou ho taoulagad
* E vo grêt rabad deoc’h-c’hui.
* III
* Diskennet berjelen er vag (bis)
* Hinthi stagaz da lavigat :
* — Ganeomp d’an Indez e teuï
* IV
* — Ganeoc’h d’an Indez na zin ket, (bis)
* Rag ma bugel ha ma fried
* Am ged pell’zo ’ bars an ti
* V
* — Berjelen, peuz ket pemzeg vloaz, (bis)
* Ha ne peuz na bugel na goaz,
* D’in-me pried e vezi.
Cette chanson est construite, comme le n°5, dans le mode de ré (tonique) avec si naturel (transposé d’un demi-ton). Après le retour répété de la dominante qui apparaît comme finale dans les phrases du début, la terminaison sur la tonique est d’un effet piquant et imprévu.
Le mélange de la mesure à deux temps et à trois temps communique au rythme une allure très libre, sans nuire en rien à sa clarté et à son aplomb.
# Trente mélodies populaires de Basse-Bretagne (1931)/Souben al lez

Oberennoù damheñvel pe handelvoù all zo ivez, gwelout Soubenn al laezh.
| ◄ Guerz ar vechantez | Souben al lez | Lavaromp ar chapeled ► |
| Traduction française en vers de FR.COPPÉE | Musique de L. A. BOURGAULT-DUCOUDRAY |
* I
* Sonit’ta sonerien, sonit munut ha ge,
* Sonit munut ha ge !
* Ema’r zouben al lez o vont var an trebe (bis) Ah ! Ah ! Ah !
* II
* Soni’ta sonerien, — sonit munut ha stank (bis)
* Ema’r zouben al lez o sevel var ar bank (bis) Ah ! Ah ! Ah !
* III
* Sonit’ta sonerien, — sonit munut ha ge, (bis)
* Ema souben al lez o vont’barz ar gwele (bis)
* IV
* Ar genta bolennad — na vezo ket deoc’h-c’hui
* Ar genta bolennad zo d’ar Werc’hez-Vari
* V
* Hag an eil bolennad — d’ho tadou ha mammou
* O deuz bet kalz a boan ouz ho sevel ho taou
* VI
* An drede bolennad — a vo d’ar vignoned
* O deuz grêt henor deoc’h, hirio deiz oc’h eured
* VII
* Goude’vit echui, — ma chom eur banne c’hoaz,
* E vo d’an dud-nevez, d’ar wregig ha d’he goaz.
Cette chanson a un caractère presque officiel en Bretagne. Elle accompagne la cérémonie burlesque de la « Soupe au lait » offerte, le soir des noces, par les invités, aux nouveaux mariés. Cet usage, beaucoup moins répandu qu’il ne l’était jadis, subsiste encore aujourd’hui dans quelques localités.
La chanson de la « Soupe au lait » qui est dans le mode majeur, est tout à fait exempte de mélancolie. Si l’on analyse sa construction rythmique, on rencontre au début une phrase musicale d’une mesure répétée trois fois, à laquelle succèdent deux membres de trois mesures.